stanford-oval/wikipedia huggingface dataset:
Ystävät ja krokotiilit
Juoni

Tarina tutkii erään yritysjohtajan ja hänen sihteerinsä välisen suhteen kehittymistä vuosien ajan, kun heidän urakehityksensä kokee nousuja ja laskuja 1980–1990-luvun Britanniassa.
Paul (Lewis), idearikas nuori yrittäjä, on kuuluisa merkittäviä henkilöitä keräävistä juhlistaan, joiden erikoisuutena on hänen lemmikkikrokotiilinsa. Hän suostuttelee Lizzien (May) sihteerikseen tuomaan järjestystä hänen luovaan kaaokseensa. Paulin monissa juhlissa Lizzien maailma avartuu hänen tavatessaan tunnettuja taiteilijoita, historioitsijoita ja poliitikkoja.
Näyttelijät

| 0 | 1 | 2 |
| --- | --- | --- |
|  Damian Lewis  | … |  Paul   |
|  Jodhi May  | … |  Lizzie   |
|  Isabel Brook  | … |  Angelina   |
|  Ruth Millar  | … |  Simone   |
|  Olivia Poulet  | … |  Carol   |
|  Robert Lindsay  | … |  Sneath   |
|  Eddie Marsan  | … |  Marcus   |
|  Patrick Malahide  | … |  Anders   |
|  David John Daniels  | … |  lähettipoika   |
Aiheesta muualla

Ystävät ja krokotiilit Yle Teeman sivustolla (Arkistoitu – Internet Archive)
Friends and Crocodiles BBC:n sivustolla.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Friends and Crocodiles
Käännös suomeksi
Yu Hua

| Yu Hua |
| --- | --- |
 Hua vuonna 2023
Henkilötiedot
Syntynyt: 3. huhtikuuta 1960 (ikä 64) Hangzhou
Kansalaisuus:  kiinalainen
Kirjailija
Tuotannon kieli: kiina
Aiheesta muualla
Löydä lisää kirjailijoitaKirjallisuuden teemasivulta
Yu Hua (yksink.: 余华; perint.: 余華; pinyin: Yú Huá; s. 3. huhtikuuta 1960) on kansainvälisesti tunnettu kiinalainen kirjailija, jonka teoksia on käännetty useille kielille. Hän on ansainnut myös monia palkintoja. Huan teokset käsittelevät Kiinan kulttuurivallankumousta, koska hän varttui tuona aikana.
Hua opiskeli ensin hammaslääkäriksi, mutta innostuksen loppumisen myötä hän aloitti kirjailijan uransa.
Teoksia

Xiongdi
Digitian
Huó zhe
Xu Sanguanin elämä ja verikaupat (Xu Sanguan mai xue ji)
Xtensa

Xtensa on Tensilican suunnittelema 32-bittinen suoritin, joka on julkaistu vuonna 1999.
Suoritin on muokattavissa eri käyttötarkoituksiin kuten järjestelmäpiireihin. Suoritinta voidaan käyttää mikrokontrollerin tavoin sekä SIMD DSP:nä.
AMD:n TrueAudio käyttää Xtensa suoritinta.
Cadence Design Systems on ostanut Tensilican vuonna 2013.
Suorituskyky

Xtensa V on eräissä testeissä ollut nopein suoritin.
Käyttöjärjestelmätuki

Linux
Aiheesta muualla

Viralliset kotisivut
Käännös suomeksi
Centre

Centre voi tarkoittaa seuraavia:
Centre, hallintoalue Burkina Fasossa
Centre, departementti Haitissa
Centre, hallintoalue Kamerunissa
Centre, entinen hallintoalue Ranskassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Centre”, voi hakea sivunnimihaulla, laajalla sivunnimihaulla tai tekstihaulla.
Whiplash Smile

| Whiplash Smile Billy Idol |
| --- | --- | --- |

Studioalbumin tiedot
 Äänitetty : 1986
 Julkaistu: 15. lokakuu 1986
 Formaatti: LP
 Tuottaja(t): Keith Forsey
 Tyylilaji: hard rock, uusi aalto, post-punk
 Kesto: 45.29
 Levy-yhtiö: Chrysalis Records
Billy Idolin muut julkaisut
| Vital Idol 1985 | Whiplash Smile 1986 | Idol Songs: 11 of the Best 1988 |
Whiplash Smile on englantilaisen rocklaulaja Billy Idolin kolmas studioalbumi. Se julkaistiin lokakuussa 1986 levymerkillä Chrysalis Records.
Albumilta julkaistiin singlet "Sweet Sixteen", "Don't Need a Gun" ja "To Be a Lover".
Kappaleet

A-puoli
Worlds Forgotten Boy – 5.40
To Be a Lover – 3.51
Soul Standing By – 4.35
Sweet Sixteen – 4.14
Man For All Seasons – 4.38
B-puoli
Don't Need A Gun – 6.15
Beyond Belief – 4.00
Fatal Charm – 3.51
All Summer Single – 4.33
One Night, One Chance – 3.52
Kokoonpano

Billy Idol – kitara, laulu, basso
Steve Stevens – kitara, basso, kosketinsoittimet, ohjelmointi
Marcus Miller – basso
John Regan – basso
Phillip Ashley – kosketinsoittimet
Harold Faltermeyer  – kosketinsoittimet
David Frank – kosketinsoittimet
Richard Tee – kosketinsoittimet
Thommy Price – rummut
Jocelyn Brown - taustalaulu
Connie Harvey - taustalaulu
Janet Wright - taustalaulu
Arviot

Allmusic:
Robert Christgau: C+
Aiheesta muualla

Whiplash Smile discogs.com -sivustolla
Worms: Revolution

| Worms: Revolution |
| --- | --- |

Kehittäjä:  Team17
Julkaisija:  Team17
Jakelija:  Steam, Humble Store, GOG.com ja PlayStation Store
Pelisarja:  Worms
Pelimoottori:  Unity
Julkaistu:  2012
Lajityyppi:  Strategiapeli
Pelimuoto:  moninpeli ja yksinpeli
Ikäluokitus:  ESRB: 10 vuotta tai vanhempi 
Alusta:  PlayStation 3, Windows, Xbox 360, Mac
Jakelumuoto:  Digitaalinen jakelu
Lisää peliartikkeleitaVideopelien teemasivulla
Worms: Revolution on Team 17 -yhteisön kehittämä strategiapeli, joka kuuluu Worms-pelisarjaan. Peli on saatavilla mm. PlayStation 3:lle ja PC:lle. Se on julkaistu 10. lokakuuta 2012.
Caesarea (Israel)

| Caesarea (קֵיסָרְיָה) |
| --- | --- |
 Caesarean nykyinen kaupunki
 Caesarea
 Koordinaatit: 32°30′08.08″N, 34°54′30.33″E 
Valtio:  Israel
Hallintoalueet:  Haifa
Väkiluku (2017):  5 127
Infobox OKVirheellinen NIMI-arvo: 
Caesarea (hepr. ‏קֵיסָרְיָה‎ Kesarya) on kaupunki Välimeren rannikolla Israelissa, Haifan ja Tel Avivin välillä. Vuoden 2017 lopussa kaupungissa oli 5 127 asukasta.
Historia > Antiikki

Antiikin ajan Caesarea oli lisänimeltään Caesarea Palaestina tai Caesarea Maritima. Herodes perusti sen vuosien 25 ja 13 eaa. välillä, ja rakennutti itselleen sinne palatsin meren rannalle. Caesareasta tuli roomalaisen Judaean provinssin pääkaupunki. Myöhemmin se toimi Syria Palaestinan ja Palaestina priman provinssien pääkaupunkina. Suurimmillaan kaupunki oli myöhäisantiikin aikana varhaisella bysanttilaisella kaudella, jolloin kaupunkia ympäröi kaupunginmuuri ja sinne johti kaksi akveduktia.
Historia > Myöhempi historia

Vuonna 640 Caesareasta tuli viimeinen muslimien käsiin päätynyt kaupunki Palestiinassa. Ristiretkeläiset valtasivat kaupungin vuonna 1101 ja myöhemmin he rakensivat kaupunkiin vahvoja linnoitteita. Vuonna 1265 kaupunki kukistui jälleen, tällä kertaa Baibarsin johtamille mamelukeille. Baibars tuhosi koko kaupungin tarkoituksellisesti, minkä jälkeen se pysyi vuosisatoja raunioina.
Nykyinen Caesarea perustettiin vuonna 1884 ja sen asukkaat olivat Bosniasta tulleita muslimisiirtolaisia, jotka olivat lähteneet kotimaastaan Itävalta-Unkarin miehitettyä alueen. Siirtolaiset perustivat pienen kalastajakylän lähelle muinaista satamaa. Kylän asukkaat arabialaistuivat nopeasti ja Israelin itsenäisyyssodan puhjettua vuonna 1948 he joutuivat pakenemaan kodeistaan. Edmond de Rothschild ja Jewish Colonization Association olivat ostaneet maita Caesarean ympäriltä 1800-luvun lopulta alkaen ja Israelin itsenäistyttyä Rothschildien suku lahjoitti maat valtiolle. Caesareaan muutti varakkaita juutalaisia ja vanhat arabikylän asunnot purettiin nykyaikaisten asuntojen tieltä.
Talous

Caesarea on Israelin ainoa yksityisen yrityksen pyörittämä asutuskeskus. Sen toiminnasta vastaa Caesarea Edmond Benjamin de Rothschild Development Corporation ja sen asukkaat maksavat palvelumaksun kiinteistöveron sijaan. Caesareaan on rakennettu sittemmin hotelleja, golfkenttä ja teollisuuspuisto.
Väestö

Caesarean asukasluku vuoden 2017 lopussa oli 5 127.
Aiheesta muualla

Kuvia tai muita tiedostoja aiheesta Caesarea (Israel) Wikimedia Commonsissa
Antiikin ajan Caesarea Maritiman raunioita.
Zelenikovo

| Zelenikovo |
| --- | --- |

Valtio:  Pohjois-Makedonia
Alue:  Skopjen alue
Pinta-ala:  
 – Kokonaispinta-ala:  176,9 km²
Väkiluku (2020):  4 953
 – Väestötiheys:  27,99 as./km²
Infobox OKVirheellinen NIMI-arvo: 
Zelenikovo (mak. Зелениково, alb. Zelenikovë) on kunta Pohjois-Makedonian Skopjen alueella. Kunnassa asui vuoden 2020 arvion mukaan 4 953 asukasta, ja sen pinta-ala on 176,9 neliökilometriä. Kunnan väkiluku kasvaa. Zelenikovon pääpaikka on samanniminen kylä.
Väestö

Zelenikovon kunnassa asui vuonna 2002 4 077 asukasta, ja vuonna 2020 arvion mukaan 4 953 asukasta. Suurin väestöryhmä on 30-39-vuotiaat, ja vanhempia väestöryhmiä (yli 60-vuotiaat) on muita vähemmän. Yli 80-vuotiaita asukkaita on kunnassa 67.
Kunnan väkiluku jakautuu eri etnisiin ryhmiin seuraavasti:
makedonialaiset 2 522 henkilöä
albaanit 1 026
romanit 92
serbit 45
turkkilaiset 1
muut 211
Zarzuela

Zarzuela (IPA /θarθ'wela/) on espanjalaista lyyristä oopperaa. Nimi tulee espanjan sanasta zarza, joka tarkoittaa karhunvatukkaa – tämä nimi juontaa juurensa Palacio de la Zarzuelaan, Espanjan kuninkaallisten asuinpaikkaan, jonka pihalla kasvoi karhunvatukkaa. Musiikkityyli syntyi juuri palatsin teatterissa 1600-luvulla.
Zarzuelaa on kaksi toisistaan eroavaa tyyliä:
barokkizarzuela (noin 1630–1750)
romanttinen zarzuela (noin 1850–1950), joka jaetaan edelleen género grandeen ja género chicoon
Zarzuelalla (myös nimellä zarzuelta) on myös merkittävä osa Filippiinien musiikkikulttuurissa. Espanjalaiset valloittajat toivat mukanaan tämän musiikin ja se levisi nopeasti alkuperäisten asukkaiden keskusteen.
Wormerland

| Wormerland |
| --- | --- |
 Wormerin kaupunki
 lippu:  vaakuna
 Wormerland
 Koordinaatit: 52°30′00″N, 04°49′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  45,14 km²
Väkiluku (2009):  15 877
 – Väestötiheys:  409 as./km²
 
 www.wormerland.nl 
Infobox OKVirheellinen NIMI-arvo: 
Wormerland on kunta Alankomaissa, Pohjois-Hollannin maakunnassa. Sen pinta-ala on 45,14 km², josta vesialuetta 6,35 km². Kunnan asukasluku oli syyskuun 2009 lopussa 15 877.
Aiheesta muualla

Kuvia tai muita tiedostoja aiheesta Wormerland Wikimedia Commonsissa
Kunnan omat sivut
Kartta Wormerlandin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Yö (maalaus)

Yö on Edwin Lydénin (1879-1956) öljymaalaus kankaalle vuodelta 1923. Kooltaan se on 32,2×43,2 cm. Ateneumin taidemuseo osti maalauksen vuonna 1992.
Lydén sovelsi maalaukseen abstraktia kubismia. Hän havainnoi luonnonmuotoja ja kuvasi niiden kosmista kokemista tunteen avulla. Ei-esittävän maalauksen pääväri on sininen.
Lydén opiskeli Saksassa Münchenissä ennen ensimmäistä maailmansotaa ja uudelleen vuosina 1918–1919selvennä. Tällöin hän kiinnostui tunneilmaisua korostavasta ekspressionismista. Hän tutustui muun muassa Paul Kleehen ja Rainer Maria Rilkeen sekä myös Oskar Kokoschkan ja Kurt Schwittersin taiteeseen. Suomessa hän seurasi tapahtumia Der Sturm -lehdestä.
Wormhout

| Wormhout |
| --- | --- |
 Kenraali de Gaullen aukio ja Saint-Martinin kirkko
 vaakuna
 Wormhout
 Koordinaatit: 50°53′00″N, 2°28′07″E 
Valtio:  Ranska
Alue:  Hauts-de-France
Departementti:  Nord
Arrondissementti:  Dunkerque
Pinta-ala:  
 – Kokonaispinta-ala:  27,4 km²
Väkiluku (2018):  5 665 
 – Väestötiheys:  206 as./km²
Kunnan numero:  59663
 
 Kunnan kotisivut 
Infobox OKVirheellinen NIMI-arvo: 
Wormhout on kunta Pohjois-Ranskassa Nordin departementissa Hauts-de-Francen alueella. Se sijaitsee noin 19 kilometriä Dunkerquen kaupungista etelään.
Kunnan historia ulottuu 600-luvun lopulle, jolloin sinne perustettiin luostari. Normanien hyökkäykset 800-luvulla tuhosivat puisen luostarin. Nykyinen Saint-Martinin kirkko on rakennettu 1600-luvulla.
Aiheesta muualla

Kuvia tai muita tiedostoja aiheesta Wormhout Wikimedia Commonsissa
Yrkeshögskolan Novia

| Ammattikorkeakoulu Novia Yrkeshögskolan Novia |
| --- | --- |

Perustettu:  2008
Hallintomuoto:  osakeyhtiö, Ab Yrkeshögskolan vid Åbo Akademi, toimii Åbo Akademin alaisuudessa)
Rehtori:  Örjan Andersson
Toimipaikat:  Pietarsaari, Raasepori (Tammisaari), Turku, Vaasa
Opiskelijamäärä:  3 928 (2014)
Kotisivu:  novia.fi
Novia toimi Turussa aiemmin Rettigin vanhassa tupakkatehtaassa Hämeenkadulla.
Yrkeshögskolan Novia on Svenska yrkeshögskolanin ja Yrkeshögskolan Sydvästin yhdistymisen myötä syntynyt, 1. elokuuta 2008 toimintansa aloittanut ruotsinkielinen ammattikorkeakoulu.
Noviassa on noin 5000 opiskelijaa  ja henkilöstöä 350 henkeä. Se on Suomen suurin ruotsinkielinen ammattikorkeakoulu, joka tarjoaa tutkintotavoitteista nuoriso- ja aikuiskoulutusta, ylempään ammattikorkeakoulututkintoon johtavaa opetusta sekä täydennyskoulutusta. Noviassa on noin 50 koulutusohjelmaa, muun muassa seuraavilla aloilla;  tekniikka, merenkulku, sosiaaliala ja terveydenhoito, talous, kulttuuri sekä luonnonvara-ala ja ympäristö. Novia toimii kuudessa eri toimipisteessä neljällä eri paikkakunnalla: Vaasassa, Raaseporin Tammisaaressa, Pietarsaaressa ja Turussa.
Koulutustarjonta > Englanninkieliset nuorten koulutusohjelmat

| Koulutusohjelma> Social Services, Health and Sports | Tutkinto> Social Services, Health and Sports | Paikkakunta> Social Services, Health and Sports | Sisäänotto> Social Services, Health and Sports |
| --- | --- | --- | --- |
| Nursing | Bachelor of Health Care | Vaasa | 14 |
Technology, Communications and Transport
| Environmental Engineering | Bachelor of Engineering | Vaasa | 20 |
| Integrated Coastal Zone Management | Bachelor of Natural Resources | Tammisaari, Raasepori | 0† |
| Maritime Management, Captain | Bachelor of Maritime Management | Turku | 20 |
| Maritime Engineering | Bachelor of Engineering | Turku | 20 |
Aiheesta muualla

Novia Oppilaitokset sivut
Novium Opiskelijakunnan sivut
Charlotte (Yhdistyneen kuningaskunnan prinsessa)

| Prinsessa Charlotte |
| --- | --- |
 
Syntynyt:  2. toukokuuta 2015 (ikä 9) Lontoo, Britannia
Koko nimi:  Charlotte Elizabeth Diana
Suku:  Windsor
Isä:  Walesin prinssi William
Äiti:  Walesin prinsessa Catherine
Prinsessa Charlotte (engl. Charlotte Elizabeth Diana; s. 2. toukokuuta 2015 Lontoo) on prinssi Williamin ja hänen puolisonsa herttuatar Catherinen tytär ja toinen lapsi. Hän on kuningas Charles III:n lapsenlapsi ja kolmantena kruununperimysjärjestyksessä.
Prinsessa Charlottella on kaksi sisarusta, isoveli prinssi George ja pikkuveli prinssi Louis.
Zarós (järvi)

| Zarós Ζαρός |
| --- | --- |
 Zaróksen tekojärveä.
Valtiot:  Kreikka
Paikkakunta:  Zarós, Faistós, Iraklion, Kreeta
Koordinaatit:  35°08′24″N, 24°54′39″E
Mittaustietoja
Pinnankorkeus:  450 m
Pinta-ala:  0,008 km²
 fiZarós 
Zarós (kreik. Ζαρός, eli (Τεχνητή) Λίμνη Ζαρού, (Technití) Límni Zaroú, Zaróksen tekojärvi) eli Votómos (Βοτόμος) on pieni tekojärvi Kreetan saarella Kreikassa. Se sijaitsee Faistóksen kunnassa Iraklionin alueyksikössä lähellä sille nimensä antanutta Zaróksen kaupunkia. Järven pinta-ala on noin 0,008 neliökilometriä.
Zaróksen tekojärveä talvella.
Zaróksen järvi sijaitsee Ída- eli Psiloreítis-vuoren etelärinteessä Messarán tasangon pohjoislaidalla noin 450 metrin korkeudessa merenpinnasta laskettuna, ja noin 45 kilometriä lounaaseen Iraklionista. Se oli alun perin kosteikko, joka sai vetensä Votómoksen lähteestä. Siitä tehtiin lähteen vedet keräävä tekojärvi vuonna 1987. Järven lähellä on jäänteitä roomalaisaikaisesta akveduktista, joka johti vettä Gortynin kaupunkiin.
Aiheesta muualla

Kuvia tai muita tiedostoja aiheesta Zarós Wikimedia Commonsissa
Charlotte Bellamy

| Charlotte Bellamy |
| --- | --- |
 Charlotte Bellamy vuonna 2010.
Henkilötiedot
Syntynyt: 1973 (ikä 50–51)
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Charlotte Bellamy (s. 1973) on englantilainen näyttelijä ja tunnettu roolistaan televisiosarjassa Emmerdale.
Bellamy aloitti vuonna 2002 televisiosarjassa Emmerdale, ja hänen roolihahmonsa siinä on Laurel Thomas. Hän on näytellyt myös televisiosarjoissa Komisario Frost ja EastEnders. Hän on ollut useasti ehdolla British Soap Awards -gaalassa ja hän on voittanut parhaan naisnäyttelijän palkinnon.
Bellamy on naimisissa ja hänellä on kolme lasta. Hän on ollut miehensä kanssa yhdessä 18-vuotiaasta saakka, mutta he menivät naimisiin vasta vuonna 2015.
Worms: Reloaded

| Worms: Reloaded |
| --- | --- |

Kehittäjä:  Team17
Julkaisija:  Team17
Jakelija:  Steam
Pelisarja:  Worms
Julkaistu:  26. elokuuta 2010
Lajityyppi:  strategiapeli
Pelimuoto:  yksinpeli, moninpeli
Ikäluokitus:  ESRB: 10 vuotta tai vanhempi 
Alusta:  Microsoft Windows  Mac OS X
Jakelumuoto:  Steam jakelu
Vaatimukset:  Windows XP, Vista, 7 tai Mac OS X  AMD tai Intel 1.25 GHz  1 Gb keskusmuistia  128 Mb GeForce tai ATI  DirectX 9  2 Gb kovalevytilaa  DirectX 9.0c yhteensopiva äänikortti  Internet yhteys
Lisää peliartikkeleitaVideopelien teemasivulla
Infobox OK    : 
Worms: Reloaded on Team17 kehittämä strategiapeli, joka on osa Worms-pelisarjaa. Pelin Windows-versio julkaistiin 26. elokuuta 2010 Steam-verkkopalvelussa. Mac OS X-versio julkaistaan myöhemmin.
Reloaded perustuu Xbox 360:lle vuonna 2009 julkaistuun Worms 2: Armageddon peliin, vaikkakin siihen on tehty paljon muutoksia.
Aiheesta muualla

Worms Reloaded (Steam) (englanniksi)
Yhdeksänkulmioluku

Yhdeksänkulmioluku on positiivinen kokonaisluku, joka on muotoa  {\frac {n(7n-5)}{2}}, jossa n on positiivinen kokonaisluku. Esimerkiksi 24 on yhdeksänkulmioluku, koska  {\frac {3(7\cdot 3-5)}{2}}=24.

Yhdeksänkulmioluku saa nimensä siitä, että sen osoittamasta määrästä pisteitä voidaan muodostaa yhdeksänkulmion muotoinen kuvio. Yhdeksänkulmioluku on yksi monikulmioluvuista.
Kymmenen ensimmäistä yhdeksänkulmiolukua ovat 1, 9, 24, 46, 75, 111, 154, 204, 261 ja 325.
Jos t on yhdeksänkulmioluku,  7t+3 on kolmioluku.[lähde? ]
Bratz

Bratz: The Movie -elokuvan (2007) näyttelijöitä ensi-illassa Torontossa.
Bratz on MGA Entertainmentin omistama tavaramerkki, johon kuuluu nukkeja sekä useita oheistuotteita. Alkuperäisten neljän Bratz-nuken nimet ovat Cloe, Yasmin, Sasha ja Jade. Myöhemmin on tullut paljon muitakin nukkeja. Bratz-nukkejen tuotanto lopetettiin vuoden 2010 tammikuussa, mutta valmistus aloitettiin myöhemmin uudelleen. Bratzien tilalle tulivat Moxie Girlz -nuket. Bratzeista on tehty piirrossarja, jota esittää Suomessa MTV3. Lisäksi tuoteperheen ympärille on tehty elokuvia ja musiikkilevyjä.
Bratz-nuket

Bratzejä myydään erilaisina nukkesarjoina. Niitä ovat vauvakokoiset Bratz Babyz -nuket, kouluikäiset Kidz-nuket ja Lil' Bratz -nuket (joita ovat Ailani, Zada, Nazalia ja Talia). Bratzeja on myös poikina, joita kutsutaan nimellä Bratz Boyz. On myös olemassa tavallisia Bratzejä hieman suurempia nukkeja, joita kutsutaan nimellä Bratz Diamond Class Doll.
Bratzeilla on isot päät ja pienikokoiset vartalot, mutta vaatteet ovat olleet yleensä vartalonmyötäisiä ja täynnä pieniä yksityiskohtia. Lisäksi pakkauksessa on ollut yleensä mukana käsilaukku (jonka saa oikeasti avattua), vaihtokengät ja vaihtovaatteet. Nukeilla on nähty myös upeita ja erikoisia kampauksia ja joillakin on ollut myös liimatut tekoripset ja Rock Angelz -nukeilla oli napakoru. Nukkien jaloista puuttuu jalan loppuosa nilkasta alaspäin. Kengät napsautetaan nuken jalkoihin ja ne pysyvätkin nuken jalassa hyvin. Nuket pysyvät myös pystyssä ilman tukea. Kalleimmissa pakkauksissa on ollut nuken lisäksi nukelle paljon hauskoja pikkutavaroita, kuten muki ja puhelin.
Bratzeille on ollut myynnissä oheistuotteina muun muassa kauneussalonki, avoauto ja limusiini. Nukeista on tehty myös kolmenlaisia meikkipäitä: päälaelta olkapäihin ulottuva malli, päälaelta lantioon asti ulottuva sekä istuvassa asennossa oleva kokovartaloinen meikkipää.
Historia

Ensimmäiset nuket, Bratz 1st Edition/Passion 4 Fashion julkaistiin vuonna 2001: Cloe, Jade, Sasha ja Yasmin, jotka on suunnitellut Carter Byant, ja vuonna 2002 julkaistiin ensimmäiset miespuoliset Bratzit, Cameron ja Dylan. Bratzien suosio kasvoi räjähdysmäisesti ja ne olivatkin vuosi vuodelta lasten suosikkilahjatoiveita. Viiden ensimmäisen vuoden aikana nukkeja oli myyty maailmanlaajuisesti jo yli 125 miljoonaa kappaletta. Vuosien 2001-2010 aikana on valmistettu jo 559 erilaista Bratz-nukkea.
Bratznelikolle on valmistettu lukuisia ystäviä, joista Meygan ja Dana olivat ensimmäisiä. Bratzpoikia ovat muun muassa Cameron, Dylan, Koby, Eitan, Bryce, Cade ja Braden. Roxxi ja Phoebe ovat kaksosia ja heitä on ollut myynnissä niin samassa paketissa kuin erikseenkin. Kaksosbratzeja kutsutaan sanalla Twiins ja niitä on tehty myös muita Roxxin ja Phoeben lisäksi. Yasmin ja Cloe on tehty lapsiversioina paketissa, jossa he ovat äitiensä kanssa. Yasminin äiti on Portia ja Cloen äiti Polita. Cloella on myös isosisko, Sonya.
Bratzien valmistuksen loppu 2010

Barbieta valmistava Mattel haastoi MGA Entertainmenin oikeuteen, koska Bratzien luoja Carter Bryant oli ollut nuorempana töissä Mattelilla. Oikeus katsoi tämän keksineen isopäiset nuket ollessaan vielä töissä Mattelilla, joten Mattel sai Bratzien alkuperäiset luonnokset ja Bratzien valmistus jouduttiin lopettamaan. Suomeen kantautui huhuja, joiden mukaan Mattel alkaisi valmistaa Bratzeja, mutta näin ei käynyt. MGA Entertainment teki valituksen oikeuden päätöksestä, ja oikeus katsoikin päätöksen olleen kohtuuton, koska Carter Bryant oli kuitenkin keksinyt Bratz-nuket itse. Bratzeille tehtiin uusi kotisivu ja nukkejen tuotanto alkoi taas. Bratzejä alettiin valmistaa uudelleen heinäkuussa 2010 ja Suomeen uudet Bratzit tulivat marraskuun 2010 kieppeillä. Uusilla nukeilla on aiempaa leveämpi vyötärö, hieman erilainen meikki ja ainakin osalla nukeista on nivelletty vartalo. Napapaitojakaan näillä uusilla Bratzeilla ei ole ainakaan toistaiseksi nähty.
Vuonna 2015, Bratz -nuket uudistettiin. Piirrostyyli vaihtui takaisin alkuaikojen malliksi ja nukkien vartalo muokattiin pienemmäksi.
Isaac Larian

Isaac saapui yksin Iranista 17-vuotiaana. Larianilla on kolme lasta, joista vanhimpien nimet ovat Cameron ja Jasmin, mistä kaksi Bratz-nukkea ovatkin saaneet nimensä (nuken nimi tosin kirjoitetaan persialaisittain Yasmin). Larianilla on kolme siskoa ja yksi veli. Larian on naimisissa Angela Nemanin kanssa.
MGA Entertainment

Suurin yksityisessä omistuksessa oleva lelu-yritys, joka valmistaa mm. Bratz-nukkeja. Larianin motto "onni suosii rohkeaa" on näkyvillä kaikkialla MGA:n rakennuksessa.